Legal Document

Category: 118

Text:
27. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ν.8665 της 8/12 Δεκ. 1964 (ΦΕΚ Β΄ 618) Περί των όρων και προϋποθέσεων καθ’ ους επιτρέπεται η απαλλαγή εκ του φόρου πολυτελείας των εισαγομένων μιγμάτων αιθερίων ελαίων της κλάσεως 3304Β των χρησιμοποιουμένων δια την παρασκευήν απορρυπαντικών τύπου TIDE, ROL, DAL κλπ. της κλάσεως 3402Β. Έχοντες υπ’ όψιν: 1)Το άρθρ. 14 του Ν.Δ. 4257/62 (ΦΕΚ 172/ 20.10.1962 τ.Α΄), 2)το υπ’ αριθ. 41203/4764/ 28.9.63 έγγραφον του Γενικού Χημείου του Κράτους και 3)την υπ’ αριθ. 884/17.11.1964 γνωμοδότησιν του Νομικού Συμβουλίου του Κράτους, αποφασίζομεν: Το Ν.Δ. 4257/62 παρατίθεται εν τόμ. 30 σελ. 226,05. Άρθρ.1.-Δια την παράδοσιν, αποκλειστικώς, εις ανεγνωρισμένας βιομηχανίας ή βιοτεχνίας παραγωγής απορρυπαντικών τύπου TIDE, ROL, DAL κλπ. της δασμολογικής κλάσεως 3402Β, μιγμάτων αιθερίων ελαίων της δασμολογικής κλάσεως 3304Β άνευ καταβολής του κατά τας διατάξεις του Α.Ν. 1991/39 επιβαλλομένου φόρου πολυτελείας κατ’ εφαρμογήν του άρθρ. 14 του Ν.Δ. 4257/62 δέον όπως κατατίθενται υπό των εισαγουσών βιομηχανιών ή βιοτεχνιών εις το αρμόδιον Τελωνείον Εισαγωγής: 1.Πιστοποιητικόν της αρμοδίας Υπηρεσίας του Υπουργείου Βιομηχανίας εμφαίνον, ότι η παραλαμβάνουσα βιομηχανία ή βιοτεχνία είναι ανεγνωρισμένη τοιαύτη και ότι δύναται να χρησιμοποιή τα εν λόγω μίγματα αιθερίων ελαίων δια την παρασκευήν απορρυπαντικών τύπου TIDE, ROL. DAL κλπ. 2.Υπεύθυνος δήλωσις της ενδιαφερομένης επιχειρήσεως περί του ότι, τα άνευ φόρου πολυτελείας παραλαμβανόμενα μίγματα αιθερίων ελαίων θέλουσι χρησιμοποιηθή αποκλειστικώς υπ’ αυτής δια την παρασκευήν απορρυπαντικών τύπου TIDE, ROL. DAL κλπ. 3.Αξιόχρεος προσωπική εγγύησις τρίτου ισόποσος προς τον μη εισπραττόμενον κατά την εισαγωγήν φόρου πολυτελείας επί της εισαγομένης ποσότητος αιθερίων ελαίων. Άρθρ.2.-1.Τα υπό το καθεστώς της παρούσης εισαγόμενα μίγματα αιθερίων ελαίων δέον να καλύπτουν τας ανάγκας εκάστης βιομηχανίας ή βιοτεχνίας επί εν έτος. Προς τούτο, το ποσοστόν συμμετοχής των μιγμάτων αιθερίων ελαίων εις έτοιμα απορρυπαντικά τύπου TIDE, ROL. DAL κλπ. ορίζεται το πολύ εις 1‰ αναλόγως της αρωματικής ισχύος του αιθερίου ελαίου και της εντάσεως του αρωματισμού. 2.Ο καθορισμός της δυναμικότητος ενεργείται εις τον τόπον της βιομηχανικής ή βιοτεχνικής εγκαταστάσεως της εισαγούσης επιχειρήσεως υπό Επιτροπής αποτελουμένης εξ ενός Τελωνειακού Ελεγκτού, οριζομένου υπό του Προϊσταμένου του αρμοδίου Τελωνείου Εισαγωγής και ενός Χημικού οριζομένου υπό του Προϊσταμένου του οικείου Παραρτήματος του Γενικού Χημείου του Κράτους. Η Επιτροπή αυτή συγκαλείται μερίμνη του Προϊσταμένου του αρμοδίου Τελωνείου Εισαγωγής, κατόπιν υποβολής σχετικής αιτήσεως της ενδιαφερομένης βιομηχανίας ή βιοτεχνίας. 3.Εν περιπτώσει αυξήσεως της παραγωγικής ικανότητος της βιομηχανίας ή βιοτεχνίας, η επί πλέον αναγκαιούσα εις ταύτην ποσότης αιθερίων ελαίων, καθορίζεται κατά την ως άνω διαδικασίαν. Άρθρ.3.-Η παραλαμβάνουσα, υπό το καθεστώς της παρούσης βιομηχανία ή βιοτεχνία μίγματα αιθερίων ελαίων υποχρεούται: 1)Να τηρή βιβλίον, δεόντως τεθεωρημένον υπό του αρμοδίου Τελωνείου Εισαγωγής, εις ο να εγγράφη ανελλιπώς: α)Τας εκάστοτε εισαγομένας ποσότητας μιγμάτων αιθερίων ελαίων μετά του αριθμού της διασαφήσεως εισαγωγής δι’ ης εισήχθησαν ταύτα. β)Τας εκάστοτε παραγομένας ποσότητας απορρυπαντικών τύπου TIDE, ROL. DAL κλπ. και γ)Τας εκάστοτε διατιθεμένας εις την κατανάλωσιν ποσότητας απορρυπαντικών μετά του αριθμού των τιμολογίων δι’ ων διετέθησαν ταύτα. 2.Να συντάσση κατάστασιν εξηγμένην εκ του ως άνω βιβλίου εμφαίνουσαν τας εν αυτώ εγγραφάς, ην υποβάλλει εις το Τελωνείον μέσω του οποίου εγένετο η εισαγωγή ανά εξάμηνον ή κατά βραχύτερον χρονικόν διάστημα, εάν τούτο ήθελε ζητηθή. Άρθρ.4.-Ο έλεγχος της νομίμου διαθέσεως των παραλαμβανομένων άνευ φόρου πολυτελείας μιγμάτων αιθερίων ελαίων ενεργείται ως ακολούθως: 1.Η οικεία Επιτροπή περί ης η παρ. 2 του άρθρ. 2 της παρούσης, έχουσα υπ’ όψιν την κατά το προηγούμενον άρθρον υποβαλλομένην κατάστασιν ελέγχει, επί τη βάσει των σχετικών διασαφήσεων εισαγωγής, την ορθότητα των εγγραφών των αφορωσών την χρέωσιν της καταστάσεως ταύτης. 2.Η ανωτέρω Επιτροπή επαληθεύει τας εις το βιβλίον εγγραφάς καθ’ όσον αφορά τας παραχθείσας ποσότητας απορρυπαντικών τύπου TIDE, ROL. DAL κλπ. δια πραγματικού ελέγχου των εις τας αποθήκας της ελεγχομένης επιχειρήσεως ευρισκομένων αποθεμάτων, λαμβάνουσα υπ’ όψιν και τας διατεθείσας εις την κατανάλωσιν ποσότητας εκ των προϊόντων τούτων επί τη βάσει τιμολογίων πωλήσεως. (Αντί της σελ. 358,07(α) Σελ. 358,07(β) 350Α-321 Φορολογία ειδών πολυτελείας 28.Ζ.β.27 3.Εκ του καθορισμού της παραχθείσης, κατά το υπό έλεγχον χρονικόν διάστημα ποσότητος απορρυπαντικών, εν συνδυασμώ προς το κατά την παρ. 1 του άρθρ. 2 της παρούσης ορισθέν ποσοστόν συμμετοχής των μιγμάτων αιθερίων ελαίων το πολύ 1‰ εις τα εν λόγω είδη θέλει διαπιστωθή η νόμιμος ή μη διάθεσις των μιγμάτων αιθερίων ελαίων. Άρθρ.5.-1.Αι εκ της κατατεθείσης υπευθύνου δηλώσεως της εισαγούσης βιομηχανίας ή βιοτεχνίας υποχρεώσεις αίρωνται δια πράξεως της Τελωνειακής Αρχής εάν ήθελε διαπιστωθή κατά τον έλεγχον η νόμιμος διάθεσις των παραληφθεισών ποσοτήτων αιθερίων ελαίων. 2.Εάν εκ του ελέγχου ήθελεν εξακριβωθή ότι τα παραληφθέντα μίγματα αιθερίων ελαίων δεν διετέθησαν δι’ ην χρήσιν παρελήφθησαν η Τελωνειακή Αρχή προσδιορίζει δια πράξεώς της την μη νομίμως χρησιμοποιηθείσαν ποσότητα εκ τούτων και προσκαλεί την υπόχρεων επιχείρησιν να καταβάλη τον δια την ποσότητα ταύτην αναλογούντα φόρον πολυτελείας. Εν περιπτώσει μη καταβολής του φόρου τούτου εντός πενθημέρου από της προσκλήσεως επιδιώκεται η κατά τον Νόμον περί εισπράξεως δημοσίων εσόδων είσπράξίς του παρά του πρωτοφειλέτου και του εγγυητού. 3.Ανεξαρτήτως της κατά την προηγουμένην παράγραφον καταβολής του φόρου πολυτελείας επιφυλάσσεται και η κατά τας περί λαθρεμπορίας διατάξεις του Τελωνειακού Κώδικος δίωξις, οσάκις συντρέχη προς τούτο περίπτωσις.